मागंज स्कूल परिसर में नहीं मिली टंकी बनाने की अनुमति
अब फुटेरा बार्ड में बनेगी पानी की टंकी
20 हजार लोगों को पानी सप्लाई करने का मामला
भास्कर संवाददाता| दमोह
शहर में नवीन जलार्वधन योजना के तहत मागंज स्कूल परिसर में बनने वाली पानी की टंकी अब नहीं बनेगी। उसे फुटेरा वार्ड में शिफ्ट करने की मंजूरी मिली गई है। इससे पहले करीब एक साल टंकी बनाने के लिए स्कूल शिक्षा विभाग और नगरीय प्रशासन से अनुमति मांगी गई थी, लेकिन इसके बाद भी नहीं मिल पाई। जिसके चलते अब नगरपालिका इस टंकी को फुटेरा वार्ड में बनवाने जा रहा है।
गौरतलब है कि 27 करोड़ रुपए से तैयार हो रही जलार्वधन योजना के तहत शहर में फिल्टर प्लांट और पांच पानी की टंकियों का निर्माण किया जा रहा है। दिसंबर 15 में यह काम पूर्ण होना था, जारी जगह काम चल रहे हैं, लेकिन मांगज स्कूल परिसर में अब तक पानी की टंकी नहीं बन पाई है। जबकि ड्राइंग में यहां पर टंकी बनाने का उल्लेख किया गया था, लेकिन ऐसा नहीं हो पाया। सीएमओ सुधीर सिंह का कहना है कि स्कूल परिसर में पानी की टंकी बननी थी, उसका टेंडर भी हो गया था, लेकिन एनवक्त पर स्कूल शिक्षा विभाग और नगरीय प्रशासन की ओर से टंकी बनाने की अनुमति नहीं दी गई। जिसके चलते काम प्रारंभ नहीं हो पाया। उन्होंने बताया कि करीब एक साला यह प्रक्रिया चल रही थी, लेकिन अब एनओसी नहीं मिलने पर फुटेरा वार्ड नंबर 3 में टंकी बनाने के लिए जगह सुनिश्चित की गई है। उन्होंने बताया कि टंकी का टेंडर हो चुका है और कलेक्टर की ओर से अनुमति मिलना बाकी है। जैसे ही अनुमति मिलेगी। काम प्रारंभ करा दिया जाएगा।
मांगज स्कूल ग्राउंड में पानी टंकी बननी थी, लेकिन अब तक नहीं बन पाई।
20 हजार लोगों को
मिलना था पानी
मांगज वार्ड में बनने वाली टंकी से 20 हजार लोगों को पानी देने का लक्ष्य रखा गया था, लेकिन से यहां पर टंकी बनने को लेकर अनुमति नहीं मिली है। यहां पर लोगों के सामने जलसंकट खड़ा हो सकता है। टंकी नहीं बनने से यहां पर पहले की तरह जलसंकट होगा। सीएमओ का कहना है कि फुटेरा वार्ड में बनने वाली पानी की टंकी से यहां पर सप्लाई लाइन बिछाई जाएगी। ताकि सभी को पानी मिल सके।
मंजूरी
hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva